KOMISIJOS REGLAMENTAS (EB) Nr. 1814/2005
2005 m. lapkričio 7 d.
iš dalies keičiantis Reglamentą (EB) Nr. 580/2004 ir nustatantis eksporto gražinamųjų išmokų skyrimo už atitinkamus pieno produktus konkurso tvarką
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 26 straipsnio 3 dalį ir 31 straipsnio 14 dalį,
kadangi:
(1)
1999 m. sausio 26 d. Komisijos reglamento (EB) Nr. 174/1999, nustatančio išsamias specialiąsias Tarybos reglamento (EEB) Nr. 804/68 taikymo taisykles dėl pieno ir pieno produktų eksporto licencijų ir eksporto grąžinamųjų išmokų (2), 6 straipsnyje nustatomos eksporto licencijų, įskaitant licencijas, išduotas pagal 2004 m. kovo 26 d. Komisijos reglamentą (EB) Nr. 581/2004, skelbiantį nuolatinį eksporto grąžinamųjų išmokų už tam tikras sviesto rūšis konkursą (3), ir 2004 m. kovo 26 d. Komisijos reglamentą (EB) Nr. 582/2004, skelbiantį nuolatinį eksporto gražinamųjų išmokų už nugriebto pieno miltelius konkursą (4), galiojimo sąlygos.
(2)
Nukrypstant nuo Reglamento (EB) Nr. 174/1999 6 straipsnio, Komisijos reglamento (EB) Nr. 580/2004 (5) 8 straipsnyje nustatoma diena, nuo kurios pradeda galioti eksporto licencijos.
(3)
Reglamento (EB) Nr. 174/1999 6 straipsnio siejant su Reglamento (EB) Nr. 580/2004 8 straipsniu taikymo sritis kartais būdavo neteisingai aiškinama. Siekiant pašalinti visas tokio neteisingo aiškinimo priežastis, reikėtų iš dalies pakeisti pastarojo reglamento 8 straipsnį.
(4)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 580/2004 8 straipsnio 1 dalies d punktas keičiamas taip:
„d)
to reglamento 6 straipsnyje nurodytas eksporto licencijų galiojimo laikotarpis prasideda pasibaigus galutiniam paraiškų pateikimo terminui.“.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. lapkričio 7 d.